Կարուլա ազգային պարկ

Կարուլա ազգային պարկ, ազգային պարկ Էստոնիայի հարավում։ Այն ստեղծվել է 1979 թվականին որպես հատուկ պահպանվող տարածք, իսկ 1993 թվականին վերածվել է ազգային պարկի։ Այն Էստոնիայի ամենափոքր ազգային պարկն է։ Ազգային պարկը գտնվում է Վիռումաա նահանգի Անստլա և Րիուգե շրջաններում և Վալգամաա նահանգի Վալգա շրջանում։ Ազգային պարկը ընդգրկում է Կարուլա սարահարթի շուրջ մեկ երրորդը և աչքի է ընկնում իր լեռնոտ տեղագրությամբ, բազմաթիվ լճերով, մեծ կենսաբազմազանությամբ և ազգային մշակութային լանդշաֆտով։ Ազգային պարկի բուսական աշխարհը բավականին հարուստ է և ներառում է Էստոնիայի Կարմիր գրքում գրանցված մի քանի տեսակներ, օրինակ՝ բալթյան խոլորձ, գայլահատ մահացու, երիցուկատերև ողկուզապտեր։ Վերջինս հայտնաբերվել է Էստոնիայի երեք վայրերում, որից մեկը Կարուլան է։ Ազգային պարկի կենդանական աշխարհը ներառում է նաև անսովոր և վտանգված տեսակներ, օրինակ՝ ջրային չղջիկ, փոքր շահնարծիվ և սև արագիլ։ Որմզդեղնի, լուսանի և եվրոպական ժանտաքիսի նման կաթնասունները բավականին տարածված են։ Տես նաև Էստոնիայի հատուկ պահպանվող տարածքներ Էստոնիայի ազգային պարկերի ցանկ Ծանոթագրություններ Արտաքին հղումներ Karula National Park